Nem ettem még ma egyebet
Nem ettem még ma egyebet,
A rózsám adott egy megyet.
Rózsám, szivedért,
Meghalok én magáért.

A kerek erdőt járom én,
A szeretőmet várom én.
A szeretőmért,
Meghalok én magáért.

Part alatt lakik a fecske,
Eszemadta kis menyecske.
Fekete szemért,
Meghalok én magáért.

Nem ettem még ma egyebet,
Fekete retket, kenyeret.
Rózsám, szivedért,
Meghalok én magáért.
Népköltészet